KIBERNETINIŲ ĮVYKIŲ APTIKIMO IR REAGAVIMO SISTEMOS 
TECHNINĖ SPECIFIKACIJA

Valstybės skaitmeninių sprendimų  (toliau – Perkančioji organizacija) šiuo pirkimu siekia įsigyti kibernetinių įvykių aptikimo ir reagavimo sistemą (toliau – Sprendimas), kuri koordinuoja kibernetinių grėsmių aptikimą ir reagavimą visame organizacijos skaitmeniniame turte, surenka duomenis iš tinklo, viešosios debesijos platformų, hibridinių aplinkų ir aplikacijų, turi integruotas aptikimo, tyrimo ir reagavimo galimybes, atlieka duomenų koreliaciją ir suteikia kontekstinę incidento informaciją, padeda greitai sustabdyti kibernetines atakas, sklandžiai sujungia informaciją iš  įvairių šaltinių vienoje platformoje.
	Reikalavimas
	Parametras
	Reikalaujama reikšmė

	Bendri reikalavimai
	Gamintojo reitingas (Gartner)
	2024 metų (ar naujesnis) "Endpoint Protection Platforms" lyderis.

	
	Gamintojo reitingas (Forrester)
	2024 metų (ar naujesnis) "Attack Surface Management Solutions" lyderis.

	
	Sprendimo architektūra
	Sprendimą turi sudaryti ne mažiau, kaip:
· Programinė įranga (gali veikti debesijos pagrindu), skirta informacijos, susijusios su kibernetiniais įvykiais (pvz. žurnaliniai įvykiai, telemetriniai duomenys, kiti duomenys, reikalingi kenkėjiškos veiklos identifikavimui, incidentų tyrimui),  kaupimui, valdymui, analizavimui ir stebėjimui;
· Agentai informacijos surinkimui iš Windows, Linux, Mac OS, Android ir iOS įrenginių, bei jų apsaugai;
· Kolektoriai, API informacijos surinkimui iš trečiųjų šalių šaltinių (pvz.: ugniasienės, Microsoft Active Directory) ;
Grafinė vartotojo sąsaja sprendimo valdymui, incidentų valdymui, neteisėtos veiklos įrodymų sukaupimui, reagavimui į incidentus.

	
	Licencijos
	· Turi būti pateiktos licencijos suteikiančios teisę į galinius įrenginius diegti ne mažiau kaip  1500 galinių įrenginių agentų.

	Būtinieji sprendimo komponentai
	Centralizuoto valdymo konsolė
	Sprendime turi būti naudojama viena bendra valdymo konsolė, kuri suteikia galimybę atlikti visus sistemos konfigūravimo, incidentų analizės ir reagavimo veiksmus be jokių papildomų konsolių ar kitų sistemų.

	
	Galinių įrenginių (serveriai ir darbo vietos) agentai
	Turi vykdyti galinių įrenginių realiojo laiko apsaugą nuo kenkėjiškų programų ir išnaudojimų;
Turi identifikuoti ir prevenciškai sustabdyti atakų grandines (pvz.: shellcode injection, ir t. t.) dar prieš įvykstant žalingam veiksmui;
Turi rinkti išsamius procesų, failų, registrų, atminties, tinklo ryšių ir naudotojo veiklos įvykius, siųsti juos į Sprendimo  šerdį;
Pagal aptikimo taisykles (BIOC, IOC, AI modelius) turi vykdyti iš anksto apibrėžtus veiksmus: izoliuoti įrenginį nuo tinklo, užblokuoti procesą, karantinuoti failą, nutraukti vartotojo sesiją ar inicijuoti scenarijų (script);
Turi suteikti analitikams nuotolinės prieigos prie galinių įrenginių galimybę;
Turi rinkti informaciją apie operacinės sistemos ir programų versijas;
Turi leisti valdyti USB, Bluetooth, CD/DVD naudojimą pagal politiką (blokuoti, tik skaityti, pilna prieiga, žurnalizuoti (apskaityti));
Turi identifikuoti ir riboti neleistinų programų ar skriptų vykdymą, remiantis leidžiamų/blokuojamų sąrašais ir elgsenos kriterijais
Turi leisti optimizuoti duomenų rinkimo apimtis, kad nebūtų viršijami nustatyti duomenų srauto ir disko resursų limitai.
Turi veikti MS Windows 10/11, Windows Server 2012–2025, macOS 13-15, pagrindinės Linux distribucijos (RHEL, Ubuntu LTS, CentOS Stream, SLES, Amazon Linux) operacinėse sistemose;
Turi veikti Android 9-15 operacines sistemas naudojančiuose mobiliuose įrenginiuose.
Turi veikti iOS/iPadOS 15.x, 16.x operacines sistemas naudojančiuose mobiliuose įrenginiuose.
Turi automatiškai parsisiųsti naujausius politikos atnaujinimus, agento programinės įrangos atnaujinimus iš Centralizuoto valdymo konsolės;
Turi neleisti naudotojams ar kenkėjams išjungti agento, keisti konfigūracijas  be administratoriaus leidimo

	
	Informacijos surinkimo kolektorius
	Turi užmegzti šifruotą, autentifikuotą duomenų perdavimo kanalą, per kurį galinių įrenginių agentai, papildomi duomenų šaltiniai, kolektorius saugiai perduoda duomenis į Sprendimo šerdį – be atskiro VPN ar atvirų prievadų iš interneto.

Turi palaikyti ne mažiau kaip šiuos duomenų rinkimo modulius, kad būtų galimybė integruoti trečių šalių šaltinius:
Windows Event surinkėjas, NetFlow surinkėjas, CSV failų surinkėjas, FTP surinkėjas;

Turi rinkti ir perduoti į Sprendimo šerdį duomenis iš ne mažiau kaip šių šaltinių: Fortinet Fortigate ugniasienės, Check Point ugniasienės, Microsoft Windows Events, CSV failai, Netflow;

Turi  skenuoti tinklą pagal apibrėžtus IP adresų diapazonus ir aptikti bei identifikuoti nevaldomus įrenginius;
Turi veikti kaip proxy, per kurį galinių įrenginių agentai gali susisiekti su Sprendimo šerdimi ir atsisiųsti programinės įrangos atnaujinimus bei konfigūracijas.
Turi būti galimybė apjungti bent du kolektorius į klasterį, kad būtų užtikrintas kolektoriaus aukšto  patikimumo veikimas. 
Kolektorius turi būti valdomas iš Sprendimo centrinės valdymo konsolės.

	Bendrieji reikalavimai Sprendimui
	Renkami duomenys
	Sprendimas turi rinkti informaciją apie įrenginių pažeidžiamumus, naudotojus, aplikacijas

	
	Taktikos ir technikos

	Sprendimas turi aptikti ir identifikuoti atakos metu naudojamas taktikas ir technikas, įskaitant, bet neapsiribojant, šoniniu judėjimu, vadovavimo ir valdymo, duomenų nutekinimo (angl. discovery, lateral movement, command and control, and exfiltration), klasifikuoti jas pagal MITRE ATT&CK susistemintus taktikų ir technikų aprašus, pateikti nuorodas į MITRE ATT&CK puslapį su taktikų ir technikų aprašais.

	
	Integracija su smėliadėže
	Turi būti integracija su  debesies pagrindu veikiančia smėliadėže (izoliuota aplinka, kurioje įtartinos programos gali laisvai veikti, tačiau jų elgsena yra stebima ir analizuojama), kurioje atliekama automatinė failų detonacija, elgsenos analizė, sugeneruojama analizės ataskaita. 
Maksimalus į smėliadėžę perduodamo failo dydis turi būti ne mažesnis kaip 100 MB. 
Failo analizės rezultatai turi būti prieinami Sprendimo centralizuotos valdymo konsolės incidento valdymo lange.
Smėliadėžė turi galėti patikrinti ne mažiau kaip šiuos failus: .exe, .scr, .doc, .xls, .docm, .docx, .xlsm, .xlsx, .dll, .ocx. Android APK failus. MacOS DMG failus ir Linux ELF failus.
Turi būti galimybė pranešti gamintojui apie neteisingai smėliadėžės nustatytą ir pritaikytą programos įvertinimą

	
	Integracija su ugniasienėmis
	Turi priimti ir automatinėje įvykių analizėje naudoti ne mažiau, kaip šių gamintojų ugniasienių generuojamus žurnalinius įrašus: Fortinet, Palo Alto Networks, CheckPoint;

	
	Saugos profiliai
	Turi būti gamintojo iš anksto sukurti saugos profiliai, paruošti tiesioginiam naudojimui arba tolimesniam pritaikymui pagal organizacijos poreikius.
Turi būti galimybė kurti ir valdyti saugos profilius, kurie naudojami galinių įrenginių agentų konfigūracijoms ir politikoms priskirti bei keisti pagal organizacijos poreikius, pvz.: kokią dalį disko išskirti žurnalinių įvykių saugojimui lokaliai, kokie kenkėjiško kodo (angl. malware) ir pažeidžiamumų (angl. exploit) saugumo moduliai įjungti ar išjungti, kokie papildomi apribojimai ir išimtys taikomi ir kt.
Turi būti galimybė kurti naujus, redaguoti esamus profilius, importuoti ir eksportuoti profilius.
Profiliai turi turėti lankstų priskyrimo mechanizmą: profilį turi būti galimybė taikyti globaliai visiems agentams, agentų grupėms, formuojamoms pagal nustatytus parametrus (pvz. OS tipas, galinio įrenginio tipas, domenas), ir individualiai konkrečiam agentui.
Profilis turi leisti pasirinkti režimą tik aptikti arba aptikti ir blokuoti, kad būtų galima palaipsniui griežtinti politiką

	
	Užklausų kūrimo priemonė
	Turi būti užklausų kūrimo priemonė skirta platformoje sukauptos telemetrijos ir įvykių duomenų analizei, suteikiant galimybę filtruoti, koreliuoti ir vizualizuoti visą surinktą informaciją iš įvairių šaltinių.
Užklausas turi būti galimybė formuoti grafiniu režimu - naudotojas formuoja užklausą be kodo.
Užklausas turi būti galimybė formuoti pilno kodo režimu - analitikas gali ranka rašyti visą užklausą naudodamas užklausų kalbą.
Turi būti galimybė užklausas išsaugoti.
Turi būti galimybė sukurtas užklausas bendrinti kitiems naudotojams.
Turi būti galimybė išsaugotas užklausas naudoti kuriant valdymo skydelius (angl. dashboard)

	
	Grėsmių prevencija
	Turi aptikti ir blokuoti pažeidžiamumų (angl. exploit) išnaudojimą 

	
	
	Turi aptikti ir blokuoti kenkėjiško kodo (angl. malware) programas ir failus

	
	
	Turi vykdyti branduolio (angl. kernel) pažeidžiamumų išnaudojimo prevenciją

	
	
	Turi vykdyti grėsmių prevenciją, pagrįstą grėsmių indikatorių sąrašais (Indicators of Compromise, IOC), kaip failų maišos (angl. hash) suma, IP adresas, failo vardas;

	
	
	Turi būti galimybė skenuoti galinius įrenginius, ieškant kenkėjiško kodo failų. Skenavimo procesą turi būti galimybė inicijuoti automatiškai ir rankiniu būdu pagal poreikį

	
	
	Turi saugoti nuo kenkėjiškų programų, išpirkos reikalaujančių programų ir atakų be failų (angl. fileless).

	
	
	Turi vykdyti galinių įrenginių apsaugą nuo naudotojų slaptažodžių rinkimo (angl. Credential Gathering), kai tas pats slaptažodis yra naudojamas keliose programose, kuomet kai kuriose iš jų yra saugomas nesaugiai.

	
	
	Turi saugoti nuo atgalinės krypties apvalkalo (angl. reverse shell) atakų, kai, pasinaudojus sistemos pažeidžiamumais, bandomos inicijuoti „shell“ komandos, siekiama įgyti neteisėtą prieigą prie sistemos  

	
	
	Tinklo apvalkalo (angl. webshell) prevenciją, kai panaudojamas kenksmingas programinis kodas internetinio (web) serverio kompromitavimui ir prieigos prie sistemos išlaikymui.

	
	
	Turi būti mašininiu mokymusi pagrįsta vietinė analizė ir grėsmių prevencija galiniuose įrenginiuose.

	
	
	Turi būti elgsena pagrįsta vykdomųjų dinaminių procesų grėsmių analizė ir prevencija, t.y. sprendimas turi aptikti ir pranešti, kai stebimos sistemos procesai ar aplikacijos nukrypsta nuo joms įprastų veiksmų, pvz.: jos paleidžiamos netipinės aplikacijos arba jos paleidžia sau netipines aplikacijas ar procesus.

	Duomenų saugojimas
	Kaupiamų duomenų saugojimo vieta
	Į  sprendimą perduodami duomenys turi būti saugomi centralizuotai Sprendimo šerdyje, 
Viešosios debesijos pagrindu veikiančio sprendimo duomenys turi būti saugomi Europos Sąjungos ribose ir  atitikti BDAR reikalavimus.
Kitais atvejais Sprendimas turi būti diegiamas ir duomenys turi būti saugomi perkančiosios organizacijos IT infrastruktūroje. Šiuo atveju Sprendimas turi būti pateiktas su visa technine įranga, reikalinga Sprendimo įdiegimui organizacijos IT infrastruktūroje.

	
	Sprendimo audito žurnalai
	Sprendimo audito žurnaliniai įrašai turi būti saugomi vienerius metus

	
	Incidentai ir įspėjamieji (angl. alert) įvykiai
	Incidentų ir įspėjamųjų įvykių informacija turi būti saugoma ne trumpiau nei 180 dienų.

	
	Galinių įrenginių duomenys
	Duomenys, atsiųsti iš galinių įrenginių į Sprendimą, turi būti saugomi ne trumpiau kaip 30 dienų (įskaitant bet neapsiribojant „žalius“ logus, telemetriją, suvestinius įvykius). Esant poreikiui, turi būti galimybė gaunamų duomenų saugojimo trukmę plėsti iki ne mažiau kaip 1 metų, įsigyjant papildomas licencija, jei tokių reikia. 

	
	Trečių šalių duomenų šaltinių ( pvz. ugniasienės, MS AD) duomenys
	Duomenys, perduoti iš trečių šalių šaltinių į Sprendimą, turi būti saugomi ne trumpiau kaip 30 dienų. Esant poreikiui, turi būti galimybė gaunamų duomenų saugojimo trukmę plėsti iki ne mažiau kaip 1 metų, įsigyjant papildomas licencija, jei tokių reikia.

	
	Trečių šalių duomenų apimtis
	Sprendimas turi priimti ne mažiau kaip 100GB per dieną duomenų iš trečiųjų šalių šaltinių. Turi būti galimybė didinti priimamų duomenų kiekį, papildomai įsigyjant reikiamas technines, programines priemones ar/ir licencijas, jei to reikia. Į nurodytą priimamų duomenų apimtį neįskaičiuojami duomenys gaunami iš galinių įrenginių agentų, kurie renka informaciją iš galinių įrenginių. Sprendimas turi užtikrinti, kad agentų pagalba iš darbo vietų surenkama informacija, pilna apimtimi, yra saugoma sprendime nenaudojant trečiųjų šalių šaltinių duomenų elgsemui skirtos duomenų kvotos.

	Centralizuota valdymo konsolė
	Valdymas
	Rolėmis su skirtingomis administravimo teisėmis paremtas administravimas (RBAC). Galimybė kurti naudotojus su skirtingo lygio teisėmis. Valdymo sąsaja turi veikti SSL pagrindu.

	
	
	Turi būti galimybė nurodyti naudotojui, prie kokios galinių įrenginių grupės jam yra suteikiama prieigos teisė.

	
	Auditas
	Valdymo sistemos auditavimo funkcionalumas, leidžiantis atsekti koks sistemos vartotojas, kada ir kokius veiksmus atliko.

	
	Autentifikavimas
	Palaiko vartotojų autentifikavimą SAML 2.0 SSO (Entra ID).

	
	Integracija su Active Directory
	Integruojasi su Active Directory ir veiksmai atliekami direktorijoje sinchronizuojami su platformos centralizuoto valdymo konsole. Nereikia, kad AD būtų atidarytas internete. Palaiko kelis AD domenus ir „forest“.

	
	Integracija su debesies platformomis
	Tiesioginė integracija su AWS, Azure ir Google debesijos platformomis, geba atvaizduoti visus veikiančius ar sustabdytus resursus šiose platformose, nereikalaujant juose įdiegti atskiro agento.

	
	Incidentų pranešimų išsiuntimas
	Turi būti galimybė siųsti pranešimus apie incidentus į SIEM sistemas

	
	API
	Palaiko atvirą API integracijoms su kitomis sistemomis. Visiškas API priėjimas prie visų valdymo galimybių ir prieigos prie duomenų. API turėtų būti gerai dokumentuotas.

	Galinių įrenginių (serveriai, darbo vietos) agentai
	Veiksmų auditas
	Turi daryti pilną galinio įrenginio veiksmų auditą, kurį apima ne mažiau, kaip:
•	Naudotojų prisijungimas ir atsijungimas;
•	Naujų naudotojų sukūrimas;
•	Teisių eskalavimas;
•	Sistemos konfigūracijos keitimas;
•	Registro pakeitimai;
•	Naudotojų veiksmai su failais;
•	Procesų paleidimas ir stabdymas.

	
	Atnaujinimai
	Turi būti galimybė atnaujinimus atsisiųsti iš kitų agentų, o ne iš Sprendimo šerdies. 

	
	
	Turi būti galimybė atnaujinimus atsisiųsti ne tiesiai iš Sprendimo šerdies, bet per informacijos surinkimo kolektorių. 

	
	Pranešimų valdymas
	Turi būti detalus agento funkcionalumo ir agento pranešimų valdymas:
•	Įdiegto agento piktogramos rodymas sistemos naudotojui;
•	Pranešimų rodymas sistemos naudotojui apie užblokuotas programas; 
•	Pranešimų rodymas sistemos naudotojui apie užmegztas nuotolinio terminalo sesijas su įrenginiu iš centrinės konsolės;
•	Nuotolinės prieigos terminalo funkcionalumo įjungimas ir išjungimas;

	
	Duomenų srautų kontrolė
	Galinių įrenginių agentuose turi būti funkcionalumas leidžiantis kontroliuoti duomenų srautus pagal siuntėjo ir gavėjo IP adresus. Turi būti galimybė automatiškai taikyti skirtingas taisykles, priklausomai nuo įrenginio buvimo vietos

	
	Galinių įrenginių diskų šifravimas
	Turi būti funkcionalumas, leidžiantis centrinėje valdymo konsolėje sukurti politiką ir įjungti Windows ir macOS įrenginių diskų šifravimą, panaudojant BitLocker ir FileVault;

	
	Išorinių įrenginių kontrolė
	Turi būti funkcionalumas, leidžiantis vykdyti prie Windows ir macOS galinių įrenginių  jungiamų įrenginių kontrolę, tokių kaip USB raktai, ir kiti nešiojami įrenginiai prijungiami per USB. Turi būti galimybė leisti arba blokuoti naudoti įrenginius. Turi būti galimybė daryti išimtis ir leisti naudoti USB įrenginius iš nurodyto sąrašo. Turi būti galimybė laikinai blokuoti norimus USB įrenginius. Turi būti galimybė kontrolę taikyti globaliai visiems galiniams įrenginiams, pagal grupes ar individualiai

	
	Diegimas Linux aplinkoje
	Diegiant agentą Linux OS aplinkoje turi būti galimybė agentą įdiegti naudotojo aplinkoje, kai sistemoje negalima agento įdiegti branduolio (angl. kernel) lygyje.

	
	Centrinis valdymas
	Centrinė valdymo konsolė turi rodyti įdiegtų agentų būseną, koks saugumo profilis yra pritaikytas, kada agentas buvo paskutinį kartą prisijungęs prie sistemos, kiek licencijų yra išnaudota, licencijų galiojimo laiką.

	
	
	Turi būti funkcionalumas leidžiantis iš centrinės valdymo konsolės centralizuotai ištrinti agentus po vieną ir grupėmis.

	
	
	Turi būti funkcionalumas, leidžiantis inicijuoti agento atnaujinimus iš centrinės valdymo konsolės.

	
	
	turi būti stebimų galinių įrenginių inventorius (angl. asset inventory), apimantis galinius įrenginius, debesiją ir tinklo įrenginius. Inventoriaus sąraše turi būti ne mažiau, kaip ši informacija:
· Agento ID;
· Agento būsena (įdiegtas/neįdiegtas);
· Agento versija;
· Pirmo aptikimo data ir laikas;
· Paskutinio aptikimo data ir laikas;
· Sistemos vardas;
· IP adresas;
· MAC adresas;
· Sistemos platforma.


	
	Ryšys su Sprendimo šerdimi
	Nutrūkus agento ryšiui su centrine valdymo konsole, renkami duomenys turi būti saugomi lokaliai. Ryšiui atsistačius sukaupti duomenys turi būti automatiškai persiunčiama į valdymo konsolę.

	
	
	Turi būti galimybė nurodyti, kad agentai turi Sprendimo šerdimi turi komunikuoti per informacijos surinkimo kolektorių. Turi būti galimybė nurodyti ne mažiau nei penkis tokius kolektorius. Jeigu visi kolektoriai yra nepasiekiami, agentas turi automatiškai pereiti prie tiesioginės komunikacijos be kolektoriaus su Sprendimo šerdimi.

	
	Agento apsauga
	Trinant lokaliai Windows ir macOS agentus iš sistemos turi reikalauti įvesti apsaugos slaptažodį

	
	Apsauga
	Turi būti galimybė kontroliuoti lokalios grėsmių analizės panaudojimą, t. y. turi būti galimybė galiniame įrenginyje neleisti programų kol jos nebus patikrintos debesijos smėliadėžėje

	
	
	Turi būti galimybė užklausti smėliadėžės, ar yra verdiktas paleidžiamai programai, kad kiekvienam galiniam įrenginiui nereikėtų jau kartą patikrintą failą kelti į smėliadėžę

	Saugumo stebėsenos reikalavimai
	Elgsenos analizė
	Sprendimas turi daryti elgsenos analizę (angl. behavior analytics), sudaryti elgsenos profilius, analizuojant: tinklo srauto, galinių įrenginių ir naudotojų informaciją. Informuoti apie aptiktas anomalijas

	
	Naudotojų analizė
	Turi būti galimybė vykdyti naudotojų analizę (angl. identity analytics) ir aptikti grėsmes tokias, kaip, bet neapsiribojant:
•	Duomenų nutekinimas;
•	Brutalios jėgos atakos (angl. brute force);
•	Netinkamas prisijungimų panaudojimas;
•	Šoninis judėjimas (angl. lateral movement).

	
	Kenkėjiškos elgsenos
	Turi būti gamintojo pateiktos, atnaujinamos ir papildomos kenkėjiškos elgsenos aptikimo taisyklės.

	
	
	Turi būti galimybė patiems koreguoti esamas ir kurti naujas kenkėjiško elgesio aptikimo taisykles.

	
	
	Turi būti galimybė kurti koreliacijos taisykles kenkėjiškų įvykių ar veiklos aptikimui. Koreliacijos taisyklės turi aptikti atakas naudojant ir istorinius duomenis. 

	
	Išimčių kūrimas
	Turi būti funkcionalumas, leidžiantis kurti Sprendimo veikimo išimtis pritaikytas  organizacijos aplinkai. Turi būti galima kurti ne mažiau nei šias išimtis:
•	Įvykių pranešimų išimtys;
•	IOC ir BIOC išimtys;
•	Failo maišos (angl. hash) sumos išimtys;
•	Failo pavadinimo išimtys;
•	Programos ar failo paleidimo vietos išimtys;
•	Programos ar failo parašo išimtys.

	
	Skaitmeninis parašas
	Turi būti galimybė nurodyti, kad programinė įranga, pasirašyta patikimų tiekėjų skaitmeniniu sertifikatu, nebūtų analizuojama

	
	
	Sprendime turi būti pateikiamas patikimų programinės įrangos tiekėjų sąrašas (angl. trusted signers). Sprendimo gamintojas turi teikti atnaujinimus patikimų gamintojų sertifikatų sąrašui.

	
	
	Sprendime turi būti galimybė pačiam įtraukti programų parašus į patikimų programinės įrangos tiekėjų sąrašą. Turi būti galimybė nurodyti skirtingus sąrašus skirtingoms galinių įrenginių grupėms.

	
	Pažeidžiamumų stebėjimas
	Sprendimas turi daryti galinių įrenginių sistemų pažeidžiamumų vertinimą (angl. vulnerability assessment). Informacija turi būti atvaizduojama grafiškai. Turi būti galimybė eksportuoti aptiktų pažeidžiamumų rezultatus.

	
	Inventorius
	Sprendime turi būti stebimų galinių įrenginių inventorius, kuriame yra detali informacija apie kiekvieno galinio įrenginio naudotojus, sistemą ir aplikacijas. Pateikiama informacija turi leisti identifikuoti nesankcionuotas programas, procesus ir naudotojus sistemoje.

	
	Įkalčių rinkimas
	Sprendime turi būti funkcionalumas, leidžiantis surinkti įkalčius (angl. forensic data) iš sistemų prieš ir po incidento, įskaitant ištrintus failus. Įkalčiai turėtų apimti, įskaitant, bet neapsiribojant: 
· Įvykių informaciją (angl. logs);
· Registrų pakitimus;
· Naršyklės naršymo istoriją;
· Maršrutizavimo lenteles;
· DNS cache;
· ARP lenteles;
· Naudotų komandų istoriją;
· Ištrintus failus ir kt.

	
	
	Sprendime turi būti galimybė surinkti įkalčius iš izoliuotų (angl. air-gaped) sistemų.

	
	
	Sprendime turi būti galimybė surinkti įkalčius iš įrenginių nepastovios (angl. volatile) atminties.

	Incidentų tyrimas 
	Įspėjamųjų pranešimų priežastis
	Sprendime turi būti galimybė automatizuotai nustatyti ir parodyti įspėjamojo pranešimo sukūrimo priežastį, t. y. procesą, failą, naudotoją ar kitus indikatorius, kurie sukėlė įvykį. Informacija turi būti atvaizduojama viename lange, norint užtikrinti patogų ir sklandų incidento analizavimą ir sprendimą. Tai turi galioti ir tinklo pranešimams, kai renkami duomenys iš ugniasienių ir galinių įrenginių, kurie susiję su įvykiu.

	
	Procesų grandinė
	Sprendime turi būti galimybė vizualiai peržiūrėti įvykį sukėlusių procesų grandinę (angl. chains of execution). Sprendimas turi leisti išskleisti grandinę ir parodyti pradinius (angl. parent) ir inicijuotus (angl. child) procesus. Paspaudus ant atvaizduojamų procesų turi būti pateikiama papildoma informacija apie procesą, kaip jį paleidusi komandinė eilutė, naudotojas, maišos suma. Tame pačiame lange galima peržiūrėti žurnalinius įrašus susijusius su procesu pvz. registro pakeitimai, failų sukūrimai ir kt.

	
	Laiko juosta
	Sprendime turi būti galimybė incidentus peržiūrėti laiko juostos atvaizdavime, kuriame matosi laike išdėlioti atlikti veiksmai ir įvykiai. Atvaizduojami įvykiai turi būti pažymėti pagal jiems priskirtą svarbumo lygį, kad analizuojant įvykių seką būtų galima aiškiai atskirti esminius įvykius.

	
	Elgsenos analizė
	Sprendimas turi turėti elgsenos analizės (angl. User and Entity Behavior Analytics, UEBA) modulį. Modulis turi priskirti skaitinius įverčius naudotojams pagal jų atliekamus veiksmus. Turi nubraižyti skaitinių verčių kitimo laike grafiką ir rodyti susijusius įvykius.

	
	IOC paieška
	Sprendime turi būti galimybė atlikti paieškas pagal sistemos kompromitavimo indikatorius (angl. indicator of compromise). Paieškos turi veikti prisijungusiems ir atsijungusiems galiniams įrenginiams, kai tikrinami sprendime sukaupti duomenys.

	
	Paieškos apimtis
	Sprendime turi būti galimybė informacijos paieškas atlikti naudojant bet kuriems, į sistemą siunčiančio informaciją duomenų šaltinio, duomenims.

	
	Užklausų kalba
	Sprendimas turi turėti išplėstinę užklausų kalbą, kuri palaiko reguliarias išraiškas (angl. regular expressions, regex), JSON, duomenų agregavimą, manipuliavimą laukų vertėmis, duomenų iš skirtingų šaltinių apjungimą ir vizualizavimą

	
	Greita prieiga
	Sprendimas turi turėti greitosios prieigos funkcionalumą, kuris leidžia iš bet kurio sistemos lango atlikti:
· Įrenginio, naudotojo, IP adreso, domeno, failo vardo, failo direktorijos paiešką;
· Pridėti maišos raktą į leidžiamų ar draudžiamų failų sąrašą;
· Sukurti naujus IOCs;
· Izoliuoti galinį įrenginį;
· Paleisti kenkėjiško kodo skenavimą galiniame įrenginyje;
· Inicijuoti terminalo prieigą prie galinio įrenginio.

	
	Duomenų sujungimas
	Sprendime turi būti galimybė automatiškai apjungti ir koreliuoti duomenis iš galinių įrenginių, tinklo, debesijos, tapatybės duomenis, saugos įspėjimus ir įvykius.

	
	
	Sprendime turi būti automatinis susijusios informacijos grupavimas, kuris susijusią informaciją, kaip  IP adresai, maišos raktai, grėsmės informacija, žvalgybos duomenis ir įvykius, atvaizduoja viename lange

	
	
	Sprendime turi būti galimybė pašalinti nesusijusius įvykius iš incidento, taip sumažinant perteklinę neaktualią informaciją incidente.

	
	
	Sprendime turi būti galimybė susijusius incidentus sujungti į vieną rankiniu būdu, kad būtų galima pamatyti bendrą įvykio vaizdą vienoje vietoje .

	
	
	Sprendime turi būti galimybė nurodyti kas aptiko ar užblokavo įvykį: galinis įrenginys, ugniasienė ar kitos prevencinės priemonės. Ir taip nustatyti kenkėjiškos veiklos išplitimo lygį

	
	Žymos (angl. tag)
	Sprendimas turi turėti funkcionalumą, leidžiantį žymėti (angl. tag) galinius įrenginius, galinių įrenginių grupes ir duomenų tipus, siekiant paspartinti tyrimą.

	
	Komunikacija
	Sprendime turi būti funkcionalumas prie incidento pridėti komentarus, kuriais analitikai galėtų pasidalinti savo įžvalgomis tarpusavyje ar pridėti pradines tyrimo išvadas

	
	Svarbos nustatymas
	Sprendime turi būti funkcionalumas leidžiantis keisti incidento prioritetą rankiniu ir automatiniu būdu.

	
	Automatizacija
	Sprendime turi būti funkcionalumas leidžiantis  kurti automatizacijos taisykles, t. y. sistemai sugeneravus aprašytą įvykį (angl. alert), sprendimas automatiškai: 
· išsiunčia laišką;
· persiunčia žurnalinį įrašą;
· priskiria pranešimą tyrėju;
· pakeičia pranešimo prioritetą ir/ar statusą;
· inicijuoja papildomų duomenų surinkimą;
· izoliuoja įrenginį;
· paleidžia įrenginyje programinį scenarijų;
· atlieka įrenginio skenavimą nuo kenkėjiško kodo;
· sustabdo proceso darbą (angl. terminate causality).

	
	Automatizuotų darbo sekų modulis (angl. playbook) 
	Sprendimas turi turėti integruotą „playbook“ modulį, leidžiantį „drag-and-drop“ arba mažo kodo („low-code“) aplinkoje kurti, redaguoti ir vykdyti automatizuotas darbo sekas (incidento triažas, įrenginio izoliavimas, vartotojo blokavimas, e-pašto/ITSM pranešimai ir pan.).
· Privalo palaikyti įvykių trigerius, sąlygines šakas, kilpas ir scenarijų versijavimą.
· Turi būti gamintojo pateikta iš anksto paruošta playbook’ų biblioteka, kurią galima pritaikyti be papildomo kodavimo.
· Vykdymo būsena ir rezultatai turi būti matomi realiuoju laiku su žurnalu ir klaidų diagnostika.

	
	Bandomoji tyrimų aplinka (angl. playground)
	Sprendimas turi turėti atskirą interaktyvią „playground“ aplinką, kurioje analitikai gali saugiai testuoja skriptus, API užklausas bei komandas, nepaveikdami produkcinių duomenų.

	
	Incidentų valdymo kambarys (angl. War room)
	Sprendime turi būti integruotas incidentų valdymo kambarys – centralizuota, realiojo laiko incidentų tyrimo ir reagavimo aplinka, kuri turi leisti:
· Vienoje vietoje kaupti visus incidento tyrimo veiksmus, įrodymus ir naudotojų komunikaciją (žinutės, pastabos, failai, skriptų bei playbook vykdymo įrašai)
· Tyrėjų komandai bendradarbiauti ir inicijuoti reagavimo veiksmus (įrenginio izoliacija, IOC blokavimas, skriptų paleidimas)
· Vykdyti tiesioginius saugos veiksmus komandinėje eilutėje (CLI)
· Dokumentuoti visus veiksmus vienoje vietoj
· Paleisti „playbook“, skriptus ir komandas.

	
	Grupavimas
	Sprendimas turi leisti įrenginius apjungti į dinamines grupes pagal kriterijus: agento versiją, pavadinimą, tipą, operacinės sistemos versiją ir tipą, domeną, žymas (angl. tag), IP adresus ir kt.

	
	
	Sprendimas turi leisti įrenginius rankiniu būdu grupuoti į statines grupes.

	Tapatybės grėsmių aptikimas ir reagavimas
	Tapatybės telemetrijos rinkimas
	Sprendimas turi rinkti autentifikacijos žurnalus ir katalogo paslaugų metaduomenis iš MS Active Directory, Entra ID  ir koreliuoti juos su galinių įrenginių telemetrija be papildomo SIEM

	
	Elgsenos rizikos reitingavimas
	Turi būti įdiegtas vartotojo elgsenos analizės variklis, skaičiuojantis kiekvieno naudotojo rizikos balą, atsižvelgiant į prisijungimų kontekstą, privilegijų lygį ir istoriją.

	
	Tapatybės duomenų išnaudojimo detektavimas
	Sprendimas turi automatiškai aptikti ir įspėti apie Pass-the-Hash/Ticket, Kerberos Roasting, Golden Ticket, Credential Dumping, Brute-Force ir kitus tapatybės išnaudojimo metodus.

	
	Tapatybės koreliacija su įrenginiais
	Platforma turi susieti naudotojo paskyras su konkrečiais galiniais įrenginiais bei sekti šoninį judėjimą (angl. lateral movement) tarp sistemų.

	
	Paruošti playbook’ai
	Turi būti gamintojo pateikta playbook’ų biblioteka tapatybės grėsmėms (pvz. „naudotojas ištrynė kelis naudotojus“, „kenkėjiškos paskyros blokavimas MS AD, Azure AD“) ir galimybė juos pritaikyti be kodo

	
	Naudotojų rizikos rodinys
	Turi būti naudotojų rizikos rodinys, kuriame turi rodyti ne mažiau kaip:
· Naudotojo rizikos balą
· Rizikos balo pokyčio laiko juostą
· Su naudotoju susijusius reikšmingus įvykius, susijusius incidentus
· Sprendimo pateikiamos įžvalgos susijusios su naudotoju

	
	Elgsenos stebėsena
	Sprendimas turi automatiškai aptikti ir įspėti, kai tas pats naudotojas per trumpą laiką sukuria kelis archyvinius failus

	
	
	Sprendimas turi automatiškai aptikti ir įspėti, kai nepasirašytas procesas per trumpą laiką atlieka kelias skirtingas LDAP paieškos užklausas

	
	
	Sprendimas turi automatiškai aptikti ir įspėti, kai naudotojo paskyra pridedama į „SMS Admins“ lokalią grupę

	
	
	Sprendimas turi aptikti ir įspėti, kai per trumpą laiko intervalą sukuriamos kelios įtartinos naudotojų paskyros

	
	
	Sprendimas turi automatiškai aptikti ir įspėti, kai naudotojas prijungtoje USB laikmenoje vykdo neįprastai didelį veiksmų su failais kiekį (masinis kopijavimas, kūrimas ar perkėlimas)

	
	
	Sprendimas turi automatiškai aptikti ir įspėti, kai naudotojas nuotoliniu būdu atlieka veiksmus su neįprastai dideliu failų skaičiumi bendrinamame tinklo aplanke

	
	
	Sprendimas turi automatiškai aptikti ir įspėti, kai galinis įrenginys inicijuoja nebūdingą RPC (Remote Procedure Call) aktyvumą į kelis nuotolinius kompiuterius

	
	
	Sprendimas turi automatiškai aptikti ir įspėti, kai iš nuotolinių bendrinamų aplankų (angl. remote shares) paimti keli failai yra archyvuojami į lokalų archyvą.

	
	
	Sprendimas turi automatiškai aptikti ir įspėti, kai naudotojas per trumpą laiko tarpą būna užrakintas (angl. locked out) neįprastai daug kartų.

	
	
	Sprendimas turi automatiškai aptikti ir įspėti, kai naudotojo paskyra sukuriama ir pašalinama per trumpą laiko intervalą.

	
	
	Sprendimas turi automatiškai aptikti ir įspėti, kai pastebimas įtartinas MS Active Directory PowerShell modulio nuotolinės žvalgybos (remote discovery) cmdlet’ų  naudojimas.

	Indikatoriai
	Kompromitavimo indikatoriai
	Sprendimas turi leisti pridėti statinius kompromitavimo indikatorius (angl. indication of compromise (IOC), įskaitant, bet neapsiribojant: MD5 arba SHA256 failo maišos sumą, failo vardą, failo direktoriją, domeną, paskirties IP adresą

	
	
	Sprendime turi būti funkcionalumas, leidžiantis kurti IOC, automatizuotai naudojant API integracijas

	
	
	Sprendime turi būti galimybė importuoti kelis IOCs, naudojant API.

	
	
	Sprendime turi būti galimybė importuoti kelis IOCs iš CSV failo, naudojant centralizuota valdymo konsolę.

	
	Elgsenos indikatoriai
	Sprendimas turi leisti pridėti elgsenos kenkėjiškus indikatorius (angl. Behavioral Indicators of Compromise (BIOC)). BIOC nustatymuose turi būti galimybė aprašyti taktikas, technikas ir procedūras.

	Incidentų sprendimas
	Nuotolinė prieiga prie galinių įrenginių
	Sprendime turi būti galimybė nuotoliniu būdu prisijungti prie galinių įrenginių, kuriuose įdiegti sprendimo galinių įrenginių agentai. Turi būti galimybė nuotoliu atlikti ne mažiau, kaip šiuos veiksmus:
· Grafinėje failų tvarkyklėje Windows, macOS, Linux sistemose peržiūrėti, atsisiųsti, pervardinti arba perkelti failus; 
· Nutraukti, sustabdyti ar atstatyti sustabdytą procesą;
· Pažymėti svarbius procesus (angl. tag);
· Patikrinti failo maišos sumos verdiktą;
· Vykdyti operacinės sistemos komandas;
· Vykdyti Python komandines eilutes.

	
	Komandų vykdymas
	Sprendime turi būti galimybė galiniuose įrenginiuose, kuriuose yra įdiegtas sprendimo agentas ir kuriose veikia Windows 10 ir 11 OS, vykdyti komandines CMD, PowerShell ir Python eilutes

	
	
	Sprendime turi būti galimybė galiniuose įrenginiuose, kuriuose yra įdiegtas sprendimo agentas ir kuriose veikia macOS ir Linux operacinės sistemos, vykdyti komandines Bash ir Python eilutes.

	
	
	Sprendime turi būti galimybė iš centrinės valdymo konsolės vykdyti pasirinktinius Python programinius scenarijus keliuose galiniuose įrenginiuose vienu metu Windows, macOS ir Linux sistemose.

	
	
	Centrinėje valdymo konsolėje turi būti galimybė matyti paleisto programinio scenarijaus vykdymo būseną. Turi parodyti, kuriuose įrenginiuose pavyko ar nepavyko įvykdyti paleistą užduotį. Jeigu užduoties nepavyko įvykdyti, turi būti nurodyta priežastis, pvz.: įrenginys nepasiekiamas, baigėsi užduoties atlikimo laikas ir pan.

	
	Galinių įrenginių izoliavimas
	Sprendime turi būti funkcionalumas, leidžiantis vieną ar kelis galinius įrenginius, kuriuose įdiegtas agentas, izoliuoti nuo tinklo, tuo pačiu, neprarandant ryšio su centrine konsole.

	
	
	Sprendime turi būti funkcionalumas, leidžiantis nurodyti programas, kurios gali toliau komunikuoti su tinklu, kai galinis įrenginys yra izoliuotas, taip išlaikant kritinių aplikacijų veikimą.

	
	Veiksmai su failais
	Sprendime turi būti galimybė nuotoliniu būdu ištrinti failą iš vieno arba kelių galinių įrenginių, kuriuose įdiegtas agentas.

	
	
	Sprendime turi būti automatinis ir rankinis karantine esančių failų ir objektų surinkimas arba atsisiuntimas.

	
	
	Sprendime turi būti galimybė centrinėje valdymo konsolėje peržiūrėti, sustabdyti arba nutraukti vykdomus procesus, atsisiųsti failus analizei.

	
	
	Sprendime turi būti funkcionalumas, leidžiantis surasti ir ištrinti nepageidaujamus failus pagal jų maišos sumą.

	
	Rekomendacijų pateikimas
	Sprendimas turi būti funkcionalumą, kuris pateikia įvykio ištaisymo pasiūlymus, siekiant atkurti pradinę sistemos būseną iki įvykstant incidentui. Pvz: kokie failai turi būti ištrinti, kokios registro vertės buvo pakeistos ir į kokią vertę turi būti atstatytos ir kt.

	
	Integracijos
	Sprendime turi būti integracija su ugniasienėmis kenkėjiškų IP adresų ar domenų blokavimui

	
	
	Turi būti galimybė Sprendimą integruoti  su saugumo valdymo, automatizavimo ir reagavimo (Security Orchestration, Automation and Response, SOAR) sistema

	
	
	Turi būti galimybė Sprendimą integruoti su saugumo informacijos ir įvykių valdymo (Security Information and Event Management, SIEM) sistema

	Gamintojo palaikymas ir apmokymai
	Gamintojo palaikymas
	Ne mažesnis nei 3 metų gamintojo palaikymas, užtikrinantis nemokamus programinės įrangos atnaujinimus, klaidų taisymus. Teisė kreiptis į gamintoją 24x7 visomis dienomis. Palaikymas 24x7x365.

	
	Administratorių apmokymai
	Ne mažiau kaip 2 dienų mokymai. Mokymai ne mažiau kaip 10 organizacijos administratorių ir saugumo analitikų. Mokymai vykdomi nuotoliniu būdu, lietuvių arba anglų kalbomis.

	Sistemos diegimo ir paruošimo darbai
	Valdymo sistemos diegimas ir konfigūravimas
	Tiekėjas privalo atlikti XDR valdymo sistemos diegimą ir paruošti ją darbui pagal iš anksto suderintus reikalavimus ir parametrus.

	
	Konfigūravimo principai ir detalizavimas
	Prieš diegimą Tiekėjas privalo pateikti suderinimui XDR sprendimo konfigūravimo planą, kuris apimtu, bet neapsiribotu šiais aspektais: Rolėmis pagrįstos prieigos kontrolės (RBAC) konfigūracija: Nurodyti skirtingų vartotojų grupių (pvz., administrator, user) teisių ir prieigos lygius. Saugumo profilių nustatymas: Sukurti saugumo profilius Windows ir Linux aplinkoms pagal Perkančiosios organizacijos saugumo politiką. Aptikimo taisyklių konfigūravimas: Sukonfigūruoti ir aktyvuoti gamintojo pateiktas ir Perkančiosios organizacijos poreikius atitinkančias aptikimo taisykles. Ataskaitų ir prietaisų skydelių (angl. dashboard) pritaikymas: Pritaikyti ir sukonfigūruoti ataskaitų bei prietaisų skydelių šablonus, atspindinčius kritinę saugumo ir operacinę informaciją.

	
	Konfigūracija
	Tiekėjas turi parengti tipines diegimo konfigūracijas Windows ir Linux aplinkoms.

	
	Demonstracinis diegimas
	Turi būti atliktas demonstracinis XDR agentų diegimas. Tiekėjas privalo atlikti demonstracinį XDR agentų diegimą į ne mažiau kaip po 3vnt. serverius Windows ir Linux aplinkose.

	Integracija
	Turimo SIEM integracija
	XDR sistema turi būti integruota su turima SIEM sistema (IBM QRadar). Įvykiai, įspėjimai ir koreliacijos rezultatai turi būti persiunčiami į SIEM sistemą. Turi būti parengta dokumentacija apie atliktą integraciją su SIEM, pateikiant atliktų konfigūracijų ir testavimo rezultatų ataskaitas.

	
	Integracija su turimomis Fortinet Forigate ugniasieniėmis. 
	XDR sistema turi būti integruota su ne mažiau kaip 4vnt. Fortinet Fortigate ugniasienėmis.

	
	Integracija su tapatybės valdymo sprendimais.
	Atlikti XDR sistemos integraciją su vartotojų tapatybės valdymo sprendimais ( angl. Active directory, Entra ID).



